Diari Oficial de la Generalitat Valenciana


Sumari del DOGV 3687, del 14-02-2000 (2000/1053)

ORDRE de 7 de febrer de 2000, de la Conselleria de Benestar Social, per la qual es desenvolupa el Decret 127/1999, de 17 de setembre, del Govern Valencià, amb què s'aprova el Reglament Orgànic i Funcional de la Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/02/07/(1)/dof/vci/html**

### Dades del document

Número de DOGV
:   3687

Data del DOGV
:   14-02-2000

Secció del DOGV
:   I. DISPOSICIONS GENERALS

Número del document
:   2000/1053


Data del document
:   07-02-2000

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria Benestar Social
    * reglament intern
    * administració regional
    * legislació

ORDRE de 7 de febrer de 2000, de la Conselleria de Benestar Social, per la qual es desenvolupa el Decret 127/1999, de 17 de setembre, del Govern Valencià, amb què s'aprova el Reglament Orgànic i Funcional de la Conselleria de Benestar Social. [2000/X1053]
  
Mitjançant el Reglament Orgànic i Funcional de la Conselleria de Benestar Social, aprovat pel Decret 127/1999, de 17 de setembre, del Govern Valencià, s'han establit els òrgans de nivell directiu de la citada Conselleria i s'han determinat les funcions que aquests òrgans tenen atribuïdes. En conseqüència, en compliment d'allò que s'ha previst en la disposició final primera del referit decret i, d'acord amb allò que s'ha disposat en els articles 35 e) i 71 de la Llei 5/1983, de 30 de desembre, de Govern Valencià, escau efectuar el desenvolupament de l'estructura orgànica dels serveis centrals de la Conselleria de Benestar Social.
  
Per això, amb l'informe previ de la Conselleria de Justícia i Administracions Públiques i de la Conselleria d'Economia i Hisenda,
  
ORDENE
  
Capítol I
  
Del Gabinet del conseller o consellera
  
Article 1
  
El Gabinet del conseller o consellera és l'òrgan de suport i assistència immediata al titular del departament i exercirà les funcions relatives a documentació, publicacions, comunicació i seguiment parlamentari.
  
El Gabinet Tècnic, amb rang de servei, i adscrit al Gabinet del conseller o consellera, prestarà a aquest el suport tècnic i administratiu necessari per a coadjuvar a l'exercici de les funcions que li atribueix el Reglament Orgànic i Funcional de la Conselleria de Benestar Social.
  
Capítol II
  
De la Secretaria General
  
Article 2
  
Per a l'execució de les funcions que té assignades, la Secretaria General s'estructura la Secretaria General Administrativa, l'Àrea d'Assessoria Jurídica i el Servei d'Inspecció de Serveis Socials.
  
Article 3
  
La Secretaria General Administrativa, atén els serveis generals de la Conselleria, presta suport directe al secretari o secretària general i s'estructura en les següents unitats:
  
- Servei de Gestió Administrativa i Personal, a què li corresponen les següents funcions:
  
a) Vetlar pel correcte funcionament del registre general d'entrada i eixida de documents i de l'arxiu general.
  
b) Gestionar els assumptes generals, tals com règim interior, parc mòbil, manteniment d'instal·lacions i assumptes semblants.
  
c) Preparar les relacions de llocs de treball i les seues actualitzacions
  
d) Conservar i custodiar els expedients personals dels empleats públics al servei de la Conselleria.
  
e) Vetlar pel compliment de la normativa en matèria de personal.
  
f) Elaborar i coordinar els plans de formació del personal de la Conselleria.
  
g) Tramitar els expedients disciplinaris.
  
h) Realitzar els estudis, les propostes i les actuacions que amb respecte al personal de la Conselleria calga efectuar.
  
i) Tramitar els expedients de responsabilitat patrimonial.
  
- Servei de Gestió Econòmica, al qual li escauen les següents funcions:
  
a) Preparar l'avantprojecte de pressupostos de la Conselleria.
  
b) Tramitar les propostes de modificacions pressupostàries.
  
c) Tramitar i formalitzar els ingressos que s'originen per les activitats dels distints centres directius de la Conselleria.
  
d) Controlar l'execució de tots els programes pressupostaris de la Conselleria i gestionar el corresponent a direcció i serveis generals.
  
e) Tramitar totes les propostes de moviments comptables derivades de la gestió pressupostària.
  
f) Informar sobre els avantprojectes de llei, projectes de disposicions generals, resolucions o convenis de la Conselleria amb repercussió en la despesa pública.
  
g) Supervisió de l'activitat de gestió economicopressupostària que realitzen altres unitats de la Conselleria.
  
h) Avaluar els programes pressupostaris del departament i, en general, desenvolupar totes les funcions de caràcter econòmic i pressupostari que li siguen encomanades pels òrgans superiors.
  
i) Establir les directrius per a la correcta gestió de despeses i ingressos i l'òptima utilització dels recursos.
  
j) Dissenyar i mantenir actualitzats els programes d'informació i gestió econòmica de la Conselleria.
  
- Servei d'Organització i Informàtica, al qual escauen les següents funcions:
  
a) Elaborar propostes d'organització, plans d'actuació i programes de necessitats, i coordinar els treballs que les diferents unitats de la Conselleria elaboren en la dita matèria.
  
b) Direcció i impuls de la informatització dels serveis de la Conselleria.
  
c) Elaboració i execució dels plans informàtics de la Conselleria.
  
d) Disseny, programació, implantació i manteniment de les aplicacions i programes informàtics i la coordinació i prestació de l'assistència tècnica necessària a les distintes unitats de la Conselleria.
  
e) Gestionar les bases de dades, xarxes i sistemes informàtics de la Conselleria.
  
f) Vetlar pel compliment de la normativa sobre tractament automatitzat de dades de caràcter personal i coordinar les actuacions de la Conselleria en aquest camp.
  
- Oficina Tècnica de Projectes i Obres, que, amb rang de servei, assumeix les següents funcions:
  
a) Informar sobre les instruccions tècniques per a l'elaboració de projectes.
  
b) Elaboració de projectes i la direcció tècnica de les obres, quan així s'acorde i, quan escaiga, atendre el seu manteniment.
  
c) Supervisió dels projectes d'obres de la Conselleria i les seues modificacions, demanant els aclariments, ampliacions de dades, estudis o rectificacions que es creguen oportunes i les esmenes dels defectes observats.
  
d) Supervisar els projectes d'obres subvencionades per la Conselleria.
  
e) Efectuar el seguiment de les obres, vigilar el compliment de les normes reguladores de la matèria, tant tècniques com jurídiques.
  
f) Emissió dels informes tècnics que exigisca la normativa vigent o que siguen sol·licitats per les diferents unitats de la Conselleria.
  
- Servei de Contractació i Inversions, al qual li corresponen les següents funcions:
  
a) Col·laborar i assessorar en la planificació, programació, seguiment i avaluació de les inversions de la Conselleria.
  
b) Anàlisi, disseny, determinació i ordenació de criteris en relació amb les contractacions que s'efectuen.
  
c) Estudiar, preparar i formalitzar els expedients de contractació de la Conselleria.
  
d) Portar el seguiment de l'execució dels expedients de contractació de la Conselleria.
  
e) Elaboració d'informes, propostes de resolució i la resta d'incidències que es deriven dels contractes.
  
f) Gestió patrimonial dels béns mobles i immobles adscrits a la Conselleria.
  
- Servei de Coordinació i Ordenació Administrativa, al qual li corresponen les següents funcions:
  
a) Preparació de projectes normatius i col·laboració amb les direccions generals en la seua elaboració.
  
b) Racionalització dels procediments administratius en coordinació amb el Servei d'Organització i Informàtica.
  
c) Assistència tècnica a les direccions generals per a la preparació de convocatòries de subvencions i concerts, així com per a la implantació de procediments de gestió.
  
d) Elaboració d'estudis i estadístiques, i l'elaboració i coordinació de qualsevol treball d'investigació que en matèria d'acció social emprenga la Conselleria.
  
e) Assistència tècnica i administrativa al Consell Valencià de Benestar Social i a qualsevol altre òrgan de participació social que poguera crear-se.
  
f) Gestió i coordinació de les diferents oficines d'informació pública de la Conselleria.
  
g) Supervisar i remetre els expedients dels assumptes que s'hagen d'elevar a la Comissió de secretaris Generals i al Consell per a la seua aprovació o perquè en prenga coneixement, preparar la proposta del secretari general i donar trasllat dels acords al centre directiu corresponent de la Conselleria.
  
h) Coordinar la tramitació dels convenis i acords de col·laboració que subscriurà la Conselleria i remetre els convenis subscrits al Registre de Convenis.
  
i) Tramitació de les publicacions en els diaris oficials i coordinació dels serveis de traducció - correcció.
  
j) Estudi i proposta sobre normalització de material i documentació administrativa.
  
Article 4
  
A l'Àrea d'Assessoria Jurídica li escau realitzar funcions d'estudi, coordinació i assistència jurídica, prestar assessorament jurídic al conseller o consellera, al secretari o secretària general i als directors o directores generals, en relació amb la procedència legal de les seues actuacions, resolucions o disposicions generals, quan es motive la seua necessitat per a resoldre o quan ho exigisca l'ordenament jurídic, així com l'assessorament als esmentats titulars d'òrgans directius en l'elaboració de projectes normatius.
  
De l'Àrea Jurídica dependrà un Servei Jurídic que exercirà les següents funcions:
  
a) Informar jurídicament sobre els projectes de convenis i acords de col·laboració que proposen i tramiten els diferents centres directius de la Conselleria.
  
b) Prestar assessorament jurídic als òrgans directius de la Conselleria.
  
c) Emissió d'informes i dictàmens jurídics a sol·licitud del conseller o consellera, i de la resta d'òrgans directius de la Conselleria, sobre la procedència legal dels actes, resolucions o disposicions elaborades per ells, quan així ho exigisca l'ordenament jurídic, o quan es motive la seua necessitat.
  
d) Tramitar i elaborar les propostes de resolució dels recursos administratius que haja de resoldre el conseller o consellera.
  
e) Informar sobre les propostes de resolució dels recursos d'alçada que haja de resoldre el conseller o consellera, i tramitar i elaborar les propostes de resolució dels recursos extraordinaris de revisió que haja de resoldre el titular de l'esmentat òrgan.
  
f) Tramitar els expedients motivats per qüestions de competència i conflictes d'atribucions.
  
g) Efectuar el seguiment de la legislació en les matèries pròpies de la Conselleria i, si s'escau, la recopilació de les disposicions vigents.
  
h) Els altres informes preceptius que atribuïsca a les assessories jurídiques la legislació vigent.
  
Article 5
  
Al Servei d'Inspecció de Serveis Socials escau realitzar la funció inspectora de les entitats, centres i serveis de serveis socials, i d'atenció i prevenció de les drogodependències, d'acord amb la legislació vigent. En concret, exercirà les següents funcions:
  
a) Comprovar el compliment de les normes vigents en la matèria, alçar, si escau, les corresponents actes d'infracció, i proposar, si és procedent, les corresponents mesures correctores o de sanció.
  
b) Vetlar pel respecte dels drets dels usuaris dels Serveis Socials.
  
c) Controlar el compliment dels nivells de qualitat dels Serveis Socials que es presten a la Comunitat Valenciana.
  
d) Supervisar la destinació i l'adequada utilització dels fons públics concedits a persones físiques o jurídiques per mitjà de subvencions, contractes, convenis o qualsevol altra figura semblant regulada en la normativa vigent.
  
e) Proposar a la direcció general competent, en cada cas, els plans de millores de la qualitat dels serveis i informar dels resultats de la seua activitat inspectora.
  
f) Facilitar l'assessorament i la informació de les persones interessades sobre els seus drets i deures, així com la forma de complir les disposicions vigents sobre la matèria.
  
Capítol III
  
De la Direcció General de Serveis Socials
  
Article 6
  
Per a l'execució de les funcions assignades a la Direcció General de Serveis Socials, aquesta s'estructura en dues àrees:
  
- Àrea de Planificació i Actuacions en Serveis Socials
  
- Àrea de Recursos Socials i Sociosanitaris
  
Article 7
  
L'Àrea de Planificació i Actuacions en Serveis Socials, dins de les competències assignades a la Direcció General de Serveis Socials, té assignada la planificació i avaluació de programes socials de caràcter comunitari i d'atenció als majors, així com la coordinació i avaluació de les prestacions econòmiques de caràcter social. En aquesta àrea s'integren els següents serveis:
  
- Servei de Planificació i Gestió de Programes, el qual exercirà, entre altres, les següents funcions:
  
a) Planificació i avaluació de programes d'atenció al major i de programes comunitaris, així com d'aquells finançats a través del Pla Concertat amb corporacions locals.
  
b) La planificació territorialitzada de tots els recursos especialitzats corresponents a les matèries assignades a la Direcció General de Serveis Socials.
  
c) La coordinació de la gestió de la demanda social per a l'atenció especialitzada a persones majors.
  
d) Coordinació i assessorament a les corporacions locals en la prestació de serveis socials de caràcter bàsic.
  
e) Implantació directa de programes comunitaris i d'atenció als majors en l'àmbit de la Comunitat Valenciana.
  
f) Elaboració de directrius per a la preparació de convocatòries de subvencions corrents i de capital.
  
g) Elaboració dels documents tècnics, instruccions i procediments necessaris per a aconseguir la coherència i coordinació entre tots els programes i actuacions de la Direcció General.
  
h) Assistència jurídica i gestió del patrimoni dels incapaços sotmesos a tutela de la Generalitat Valenciana.
  
- Servei d'Ordenació de les Prestacions, el qual exercirà, entre altres, les següents, funcions:
  
a) Control, seguiment i avaluació de les prestacions no contributives.
  
b) Coordinació amb l'administració General de l'Estat en la gestió de les prestacions no contributives.
  
c) Gestió de les prestacions del Fons d'Assistència Social.
  
d) Preparació i coordinació de la gestió de subvencions corrents i de capital.
  
e) Gestió del finançament local del Pla Concertat.
  
f) Coordinació i implantació de procediments administratius per a la gestió de les subvencions corrents del programa Serveis Socials.
  
g) La preparació i supervisió de concerts amb centres d'iniciativa privada així com de subvencions per al manteniment de centres públics i privats.
  
Article 8
  
A l'Àrea de Recursos Socials i Sociosanitaris escau, dins de les competències assignades a la Direcció General de Serveis Socials, el control de qualitat de l'atenció social especialitzada en centres, tant propis com privats, així com la coordinació de tots els recursos especialitzats de la Comunitat Valenciana. En aquesta àrea s'integren els següents serveis:
  
- Servei d'Avaluació i Control de Qualitat, el qual exercirà, entre altres, les següents funcions:
  
a) Realització d'actuacions orientades a assegurar la qualitat dels centres, tant públics com privats, i dels serveis que en aquests es presten, així com el control dels requisits i normes que aquests han de complir.
  
b) La supervisió del compliment dels requisits impostos als centres adherits al sistema de Bo Residència.
  
c) La realització dels tràmits administratius per a l'autorització i la inscripció en el Registre de Centres, dins de les competències encomanades a la Direcció General.
  
d) El disseny de programes de qualitat i la seua implantació als centres.
  
e) La realització de tasques de control de qualitat dels centres, en col·laboració amb el Servei d'Inspecció de Serveis Socials.
  
- Servei de Coordinació de Centres, el qual exercirà, entre altres, les següents funcions:
  
a) L'assistència tècnica, coordinació i supervisió de la gestió de tots els centres adscrits a la Direcció General de Serveis Socials.
  
b) La planificació, el seguiment i l'avaluació d'activitats que han d'executar als centres públics adscrits a la Direcció General de Serveis Socials.
  
c) Elaboració de normes de règim intern dels centres adscrits a la Direcció General.
  
d) Elaboració de plans de modernització de les infraestructures dels centres.
  
e) Elaboració de plecs de condicions tècniques per a equipament dels centres i de plecs de clàusules administratives particulars dels contractes l'objecte dels quals siga la gestió integral dels centres.
  
- Servei de Formació i Qualitat en Recursos Humans, que exercirà les següents funcions, totes elles referides als centres de Serveis Socials descrits en el títol III de la Llei 5/1997, de 25 de juny, de la Generalitat Valenciana, per la qual es regula el sistema de serveis socials en l'àmbit de la Comunitat Valenciana:
  
a) L'establiment i execució del Pla de Formació en Serveis Socials, que anirà dirigit a la formació especialitzada del personal d'atenció directa en centres de Serveis Socials.
  
b) Organització de cursos de formació encaminats al perfeccionament i reciclatge professional del personal d'atenció directa dels centres de Serveis Socials de la Generalitat Valenciana.
  
c) Organització de cursos i cicles formatius per al personal de plantilla de les empreses que gestionen, en règim de concessió administrativa, centres de Serveis Socials de la Generalitat Valenciana
  
d) El foment i la col·laboració en la formació dirigida a personal d'atenció directa que preste els seus serveis en centres de Serveis Socials no dependents de la Generalitat Valenciana que reben finançament d'aquesta per al seu sosteniment, així com amb aquells amb què la Generalitat Valenciana tinga subscrits concerts d'atenció social especialitzada.
  
e) El foment i la col·laboració amb les corporacions locals en la formació dirigida als professionals dels centres socials i dels equips interdisciplinars de serveis socials bàsics.
  
f) Organització de cursos de formació específica en matèria sociosanitària, dirigits al personal d'atenció directa dels centres de Serveis Socials.
  
g) Elaboració de manuals operatius amb descripció de les tasques que desenvoluparà el personal d'atenció directa en l'exercici de les funcions de les distintes categories professionals que conformen la plantilla dels centres de Serveis Socials.
  
h) La creació d'un fons bibliogràfic i documental a fi de divulgar i difondre entre els professionals de serveis socials els coneixements i avanços tècnics en la matèria.
  
Capítol IV
  
De la Direcció General de la Família, Menor i Adopcions
  
Article 9
  
La Direcció General de la Família, Menors i Adopcions, per a l'exercici de les funcions que té encomanades, s'estructura en l'Àrea de Família, Menors i Adopcions, de la qual depenen el Servei de Família, el Servei de Protecció i Inserció de Menors i el Servei d'Adopcions
  
A l'Àrea de la Família, Menor i Adopcions li competeix la coordinació interna, el seguiment i l'avaluació dels serveis dependents d'aquesta, així com la supervisió dels criteris de planificació i execució establits, i s'hi integren els següents serveis:
  
- El Servei de Família, que exercirà, entre altres, les següents funcions:
  
a) Planificació i elaboració dels programes, projectes i mesures que tinguen per objecte incrementar la participació de la família en la vida econòmica, laboral, política, social i cultural.
  
b) Coordinar la gestió dels programes i Prestacions Econòmiques Reglades.
  
c) Coordinar els programes d'ajudes les famílies nombroses, ames de casa i a la tercera edat dins del si familiar.
  
d) Estudiar la legislació i valorar la necessitat de propostes normatives de protecció de la família.
  
e) Donar suport tècnic i administratiu a l'Observatori Permanent de la Família a la Comunitat Valenciana, dependent de la Direcció General de Família, Menor i Adopcions.
  
El Servei de Protecció i Inserció de Menors, que tindrà assignades les següents funcions:
  
a) Planificació i coordinació dels recursos de protecció i inserció social de menors.
  
b) Dissenyar i coordinar les actuacions corresponents a l'exercici de les facultats protectores sobre menors en matèria de desemparament, tutela, guarda, acolliment residencial i acolliment familiar simple i permanent i acolliment familiar professionalitzat.
  
c) Coordinar les competències atribuïdes a la Generalitat Valenciana i a les entitats públiques en l'execució de mesures judicials, en aplicació de la legislació vigent en matèria de responsabilitat penal de menors.
  
d) Supervisar i controlar el compliment dels nivells de qualitat dels serveis i centres de protecció i reeducació de menors, inclosos els tràmits d'autorització i inscripció d'aquests en el Registre d'entitats, Centres i Serveis, així com, si s'escau, la tramitació d'expedients sancionadors.
  
e) Tramitació, formalització i seguiment de concerts amb centres de protecció de menors d'iniciativa privada.
  
f) La preparació i el seguiment de subvencions destinades al foment de centres i programes de protecció i inserció de menors.
  
g) Estudiar la legislació i valorar la necessitat de mesures normatives
  
- El Servei d'Adopcions assumirà, entre altres, les següents funcions:
  
a) Planificació i disseny dels programes de col·laboració i coordinar la tramitació dels expedients relatius a acolliment familiar preadoptiu, adopció nacional i internacional i acolliment internacional.
  
b) Coordinar la tramitació necessària per a l'elaboració de les resolucions sobre idoneïtat dels sol·licitants d'adopció per a l'exercici de la pàtria potestat, expedició de certificats d'idoneïtat i, si s'escau, expedició del compromís de seguiment en matèria d'adopció internacional.
  
c) Acreditació, control, seguiment i elaboració de directrius d'actuació de les entitats de mediació d'adopció internacional.
  
d) Donar suport tècnic i administratiu al Consell o Consells d'Adopció dependents de la Direcció General de Família, Menor i Adopcions.
  
e) Estudiar la legislació i valorar la necessitat de mesures normatives.
  
Capítol V
  
De la Direcció General d'Integració Social
  
de Discapacitats
  
Article 10
  
La Direcció General d'Integració Social de Discapacitats, per a l'exercici de les funcions que té encomanades, s'estructura en l'Àrea d'Integració Social de Discapacitats, de la qual depenen el Servei de Discapacitats, el Servei de Malalts Mentals Crònics i el Servei d'Accessibilitat i Barreres Arquitectòniques.
  
A l'Àrea de la Integració Social de Discapacitats li competeix la coordinació interna, seguiment i avaluació dels serveis dependents d'aquesta, així com la supervisió dels criteris de planificació i execució establits, i s'hi integren els següents serveis:
  
- Servei de Discapacitats, que desenvoluparà les següents funcions:
  
a) Prestar suport administratiu i tècnic a la Direcció General per al desenvolupament de la política de rehabilitació i tractament de personal afectat per discapacitats físiques, psíquiques i sensorials.
  
b) Desenvolupament de la política relativa a la promoció al món laboral de les persones discapacitades, en coordinació amb la Conselleria d'Ocupació.
  
c) Execució de les funcions que la legislació vigent atribueix a la Conselleria de Benestar Social en matèria d'estimulació precoç, inclosa la coordinació de la gestió dels centres necessaris per al desenvolupament d'aquestes funcions.
  
d) Realització d'actuacions orientades a assegurar la qualitat dels centres d'atenció a persones discapacitades, tant públics com a privats, i dels serveis que s'hi presten, així com el control dels requisits i normes que han de complir aquests.
  
e) La realització dels tràmits administratius per a l'autorització i la inscripció en el registre de centres, dins de les competències encomanades a la Direcció General.
  
- Servei de Malalts Mentals Crònics, que desenvoluparà les següents funcions:
  
a) Prestar el suport administratiu i tècnic a la Direcció General per al desenvolupament de la política d'acolliment, rehabilitació i reinserció social de persones afectades per un trastorn mental crònic.
  
b) Desenvolupament de la política relativa a la promoció en el món laboral de les persones amb malalties mentals cròniques
  
c) Execució de les funcions que la legislació vigent atribueix a la Conselleria de Benestar Social en matèria de malalts mentals crònics.
  
d) La realització dels tràmits administratius per a l'autorització i la inscripció en el registre de centres per a malalts mentals crònics, dins de les competències encomanades a la Direcció General.
  
- Servei d'Accessibilitat i Eliminació Barreres Arquitectòniques, que desenvoluparà les següents funcions:
  
a) Impulsar el compliment de la Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de la Comunicació, així com de les disposicions reglamentàries que la desenvolupen, dins de les competències de la Conselleria de Benestar Social.
  
b) Promoure la divulgació i l'estudi de l'accessibilitat i de l'eliminació de barreres, en especial en tot allò que es refereix a la integració de les persones amb discapacitat.
  
c) Promoció de campanyes dirigides a informació i mentalització dels ciutadans de la Comunitat Valenciana, que permeta un canvi d'actituds i que possibilite la sensibilització de la societat.
  
d) Assessorament a responsables institucionals i professionals, necessari per a la implantació per part de les entitats implicades, dels programes d'actuació previstos en la Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de la Comunicació.
  
Capítol VI
  
De la Direcció General de la Dona
  
Article 11
  
Per a l'execució de les funcions que li atribueix el Reglament Orgànic i Funcional de la Conselleria de Benestar Social, la Direcció General de la Dona s'estructura en les unitats següents:
  
- Servei de Promoció i Participació, que exercirà les següents funcions:
  
a) Estudi i proposta de programes, mesures i normes que tinguen per objecte promoure l'exercici efectiu dels drets de la dona, incrementar la seua participació en la vida econòmica, laboral, política, social i cultural, i eliminar les discriminacions existents entre els sexes.
  
b) Coordinació de les actuacions dels diversos organismes i entitats de la Generalitat Valenciana a fi de promoure la plena participació de la dona
  
c) Direcció, seguiment, control de l'execució i avaluació dels plans intersectorials d'actuació per a la igualtat d'oportunitats entre dones i homes que es desenvolupen des de la Generalitat Valenciana.
  
d) Actuar com a observatori permanent, així com realitzar i promoure estudis sobre la situació de la dona a la Comunitat Valenciana.
  
e) Prestar suport tècnic als diferents òrgans consultius existents a la Conselleria de Benestar Social i relacionats amb les competències assumides per la Direcció General de la Dona
  
f) Facilitar l'accés a la informació, a la formació i a les oportunitats de futur de les dones, així com mantenir canals d'informació i xarxes de comunicació entre les organitzacions de dones valencianes i les organitzacions de l'àrea mediterrània.
  
g) Contribuir a la progressiva evolució de les conductes socials discriminatòries a través de l'impuls de campanyes de sensibilització, seminaris i tallers que promoguen una imatge diversificada i realista de les dones i de l'home en la societat.
  
- Servei de Planificació i Gestió de Programes, que exercirà les següents funcions:
  
a) Coordinar la prestació de serveis dirigits específicament a favor de la dona i, de mode especial, els que tinguen per objecte atendre situacions de greus carències.
  
b) Prevenir i, si s'escau, contribuir a eliminar tota situació d'abús o discriminació, directa o indirecta, de la dona, així com coadjuvar en la tramitació de les denúncies que es formulen contra tals situacions.
  
c) Fomentar la implantació i execució de programes de col·laboració i formació que tinguen per objecte la promoció sociolaboral de la dona, en coordinació amb la Conselleria d'Ocupació.
  
d) Presentar i difondre, en el marc de les iniciatives europees, projectes encaminats a fer realitat la igualtat d'oportunitats entre dones i homes.
  
e) Realització de tots els actes públics que s'organitzen a fi de fer efectiu el principi d'igualtat d'oportunitats entre dones i homes
  
f) Implantació, desenvolupament i avaluació de totes aquelles accions que s'atribuïsquen a la Direcció General en l'àmbit de les seues competències.
  
Capítol VII
  
De la Direcció General de Drogodependències
  
Article 12
  
Per a la deguda execució de les funcions que li atribueix el Reglament Orgànic i Funcional de la Conselleria de Benestar Social, la Direcció General de Drogodependències s'estructura en les següents unitats:
  
- Secretaria Tècnica del Comissionat per a l'Atenció i Prevenció de Drogodependències, amb rang de servei, a què li escaurà exercir les següents funcions:
  
a) Les relacionades amb el Sistema Autonòmic Valencià d'Informació sobre Toxicomania i subministrar informació al sistema estatal.
  
b) Planificació i coordinació dels serveis assistencials.
  
c) Planificació i coordinació dels programes de prevenció.
  
d) Planificació i coordinació de les mesures d'inserció social.
  
e) Preparar les propostes i tramitar l'execució dels acords adoptats per la Delegació del Govern per al Pla Nacional sobre Drogues.
  
f) Dirigir el Centre Valencià de Documentació sobre Drogodependències i fomentar el desenvolupament de la investigació en la matèria.
  
g) La instrucció dels expedients administratius per a l'obtenció de l'acreditació i registre dels centres i serveis d'atenció i prevenció de les drogodependències.
  
- Servei de Planificació i Gestió de Programes, que exercirà les següents funcions:
  
a) Les relatives a la gestió de les accions, propostes i criteris de coordinació interdepartamental que provinguen dels òrgans col·legiats previstos en el Decret del Consell 98/1998, de 14 de juliol.
  
b) La preparació d'informes i avaluacions relacionats amb el pla autonòmic d'atenció i prevenció de drogodependències.
  
c) La prestació de serveis i la gestió dels centres d'atenció i prevenció de les drogodependències de titularitat de la Generalitat Valenciana.
  
d) L'assistència tècnica als centres i serveis, tant de caràcter públic com a privat, que actuen en a l'àmbit de l'atenció i prevenció de les drogodependències.
  
e) Preparar i tramitar els convenis, concerts i subvencions corresponents a les matèries assignades a la Direcció General de Drogodependències.
  
Capítol VIII
  
De les direccions territorials
  
de la Conselleria de Benestar Social
  
Article 13
  
Per al desenvolupament de les seues funcions, les direccions territorials de la Conselleria de Benestar Social s'estructuren en els següents serveis:
  
- La Secretaria Tècnica d'Acció Social, amb rang de servei, que exercirà les funcions relatives a la gestió de les matèries relatives a serveis socials, protecció de la família, menor i adopcions, integració social de discapacitats i atenció a malalts mentals crònics, integració i atenció de drogodependents i promoció de la dona, sempre que la competència corresponga a la direcció territorial, bé per atribució directa, d'acord amb la legislació vigent, bé per delegació de l'òrgan competent.
  
- El Servei de Gestió Administrativa, que exercirà les funcions relatives a les matèries de personal, gestió econòmica i pressupostària, contractació administrativa, assumptes generals i informació i registre d'entrada i eixida de documents, sempre que la competència corresponga a la direcció territorial, bé per atribució directa, d'acord amb la legislació vigent, bé per delegació de l'òrgan competent.
  
Article 14
  
En els casos de vacant, absència o malaltia del director o directora territorial de Benestar Social, serà substituït en les funcions que tinga atribuïdes, bé directament, bé per delegació, pel secretari o secretària tècnica d'Acció Social, i per el/la cap del Servei de Gestió Administrativa, d'acord amb les funcions assignades en l'article anterior. En cas de vacant, absència o malaltia del secretari/a tècnic/a d'Acció Social, el substituirà el cap del Servei de Gestió Administrativa i viceversa.
  
DISPOSICIÓ DEROGATÒRIA
  
Queden derogades l'Ordre de la Conselleria de Benestar Social d'1 d'agost de 1997, per la qual es desenvolupa el Decret 37/1997, de 26 de febrer, del Govern Valencià, amb què s'aprova el Reglament Orgànic i Funcional de la Conselleria de Benestar Social, i l'Ordre de 29 de maig de 1998, de la Conselleria de Benestar Social, de desenvolupament orgànic de les direccions territorials, així com les posteriors modificacions que hagueren experimentat.
  
DISPOSICIÓ FINAL
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 7 de febrer de 2000
  
La consellera de Benestar Social,


Còpia Permalink ELI